ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660008052

ขอให้แก้ไขปัญหาผลกระทบจากฝุ่นละอองของวัสดุตกหล่นจากก่อสร้างต่อเติมบ้านโดยไม่มีใบอนุญาต บริเวณบ้านเลขที่ ...หมู่บ้านเกศินีวิลล์ ซอย 19 ถนนประชาอุทิศ แขวงห้วยขวาง เขตห้วยขวาง กรุงเทพมหานคร จุดสังเกต เข้าไปในหมู่บ้านเกศินีวิลล์ ซอย 19 จะพบสถานที่เกิดเหตุกำลังก่อสร้างมีพื้นที่ 270 ตารางวาเป็นบ้านหลังแรกขวามือติดที่ดินว่างเปล่า เนื่องจากเจ้าของบ้าน(ไม่ทราบชื่อและนามสกุล) เพศชาย อายุ 30 กว่าปี สูบบุหรี่ รูปร่างผอมสูง ผิวแทน ซื้อบ้านมือสองและทุบเพื่อก่อสร้างใหม่ แต่ระหว่างการก่อสร้างมีเสียงดังประจำทุกวันตลอดห้วงเวลา 1 ปี ประจำทุกวันตั้งแต่ 07.30 น. ไปจนถึง 17.30-18.00 น. พบเห็นมีการวางสายไฟและท่อใต้ผิวถนนไปแล้ว ปัจจุบันได้นำส้วม, ท่อที่จะต่อของเสียจากห้องสุขามาวางบนผิวจราจรด้วย ปัญหาเศษอิฐจากการก่อสร้างตกหล่นไปที่ดินข้างเคียง ฝุ่นละอองฟุ้งกระจายไปตามลม ส่งผลต่อระบบทางเดินหายใจอย่างมาก เกิดอาการภูมิแพ้จากฝุ่น ล่าสุดวันที่ 26 กุมภาพันธ์ 2566 ซึ่งเป็นวันอาทิตย์ก็ไม่หยุด ยังคงมีการก่อสร้างเสียงเคาะเจาะดังรบกวน ประชาชนในพื้นที่ได้รับความเดือดร้อนประมาณ 3-4 หลังคาเรือน


//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata